**RETNINGSLINJER- MOTORFERDSEL I UTMARK**

**Vedtatt i kommunestyret den 22.04.2021, SAK NR. 20/21**

**Sesongslutt**

3. påskedag er sesongslutt når denne faller etter 20. april. Dispensasjon til kjøring på barmark gis kun i unntakstilfeller før 1. juni.

**Søknadsfrister - koordinering**

Søknadsfrist for dispensasjon til transport på snøføre er 1. desember.

Søknadsfrist for dispensasjon til transport på barmark er 1. mai.

Søknader som kommer inn utenom fristene vil bli behandlet, men det må regnes med lengre behandlingstid.

Søknad sendes alltid til kommunen. Kommunen sørger for at rette myndigheter får søknad til behandling.

**Leiekjøringssone-leiekjøringsløyver**

Folldal kommune har i kommunestyret sak 69/2005 vedtatt leiekjøringssone i kommunen. Sone der kun leiekjøring er godtatt er i dalbotn opp til grense statsallmenning og i verneområder der kun løyvekjøring er godtatt etter retningslinjer fastsatt i Forvaltningsplaner for verneområdene. Leiekjøringssone i Folldal kommune er et løyveområde.

Det er videre bestemt at det kan gis tillatelse til inntil 8 løyver i kommunen.

Folldal kommune viderefører krav til avstand på minimum 2,5 km fra brøytet bilveg til hytte/bu/seter som benyttes til fritidsformål og krav til bruk av leiekjører i leiekjøringssone. I leiekjøringssone er det ingen begrensning på antall turer pr. sesong.

Dette innebærer at søknader fra eiere av hytter til bruk av snøskuter normalt vil bli avslått i sone der det er innført leiekjøring med henvisning til disse retningslinjene.

Unntak:

Der det etter kommunens vurdering ikke finnes tilfredsstillende ordning med leiekjører, kan

kommunen i spesielle tilfeller gi tillatelse til bruk av snøskuter til transport mellom brøytet bilvei og hytte.

Følgende krav må være oppfylt før tillatelse kan gis:

- Avstand mellom brøytet bilvei og hytte må være minst 2,5 km målt i luftlinje eller annen

hensiktsmessig metode

- Det tillates kun transport av bagasje og utstyr

- Personer kan sitte på så lenge det er plass sammen med bagasjen, forutsatt at passasjertransporten ikke medfører ekstra kjøring.

- Kjøring må foregå etter fastsatt (kartfestet) trasé

**I områder der det ikke er innført leiekjøring**

Det kan gis dispensasjon til egen hytte/bu/seter som benyttes til fritidsformål for inntil 3 turer pr. sesong for transport av bagasje og utstyr (ikke alminnelig persontransport) i soner der det ikke er innført leiekjøring. Det gis kun en dispensasjon til hver hytte/bu/seter som benyttes til fritidsformål og den gis til hytteeier eller eiers nærmeste familie (ektefelle og barn).

**Dispensasjonens varighet**

Dispensasjon kan gis for inntil fire år av gangen. Det skal leveres kjørebok innen 15. mai for hver vintersesong.

For unntakstilfeller etter § 6 og kjøring på barmark vurderes dispensasjonens varighet i hvert enkelt tilfelle.